L 17/80
EL
Επίσημη Εφημερίδα της Ευρωπαϊκής Ένωσης
19.1.2023
ΠΑΡΑΡΤΗΜΑ
Παρουσίαση του περιεχομένου της ετήσιας έκθεσης επιδόσεων που αναφέρεται στο άρθρο 134 του κανονισμού (ΕΕ) 2021/2115 1.
ΣΥΝΟΠΤΙΚΗ ΠΑΡΟΥΣΙΑΣΗ ΤΗΣ ΠΡΟΟΔΟΥ ΠΟΥ ΕΠΙΤΕΥΧΘΗΚΕ ΟΣΟΝ ΑΦΟΡΑ ΤΗΝ ΕΦΑΡΜΟΓΗ ΤΟΥ ΣΤΡΑΤΗΓΙΚΟΥ ΣΧΕΔΙΟΥ ΓΙΑ ΤΗΝ ΚΓΠ ΣΕ ΣΧΕΣΗ ΜΕ ΤΟ ΠΡΟΗΓΟΥΜΕΝΟ ΟΙΚΟΝΟΜΙΚΟ ΕΤΟΣ
Το παρόν τμήμα περιλαμβάνει τις ποιοτικές πληροφορίες που αναφέρονται στο άρθρο 134 παράγραφος 7 στοιχείο α) του κανονισμού (ΕΕ) 2021/2115.
1.1.
Σύνοψη σχετικά με την πρόοδο που επιτεύχθηκε όσον αφορά την εφαρμογή του στρατηγικού σχεδίου για την ΚΓΠ Το παρόν υποτμήμα περιλαμβάνει σύνοψη της προόδου που επιτεύχθηκε όσον αφορά την εφαρμογή του στρατηγικού σχεδίου για την ΚΓΠ κατά το προηγούμενο οικονομικό έτος.
Το παρόν υποτμήμα μπορεί επίσης να περιλαμβάνει σύνοψη των βασικών θεμάτων που επηρέασαν τις επιδόσεις του στρατηγικού σχεδίου για την ΚΓΠ κατά το προηγούμενο οικονομικό έτος, τα οποία θα αναφερθούν λεπτομερώς στο υποτμήμα 1.2, συμπεριλαμβανομένων των μέτρων που ελήφθησαν για την αντιμετώπιση των εν λόγω θεμάτων.
1.2.
Πρόοδος που επιτεύχθηκε όσον αφορά την εφαρμογή του στρατηγικού σχεδίου για την ΚΓΠ ανά ειδικό και εγκάρσιο στόχο Για κάθε ειδικό και εγκάρσιο στόχο που αναφέρεται στο άρθρο 6 παράγραφοι 1 και 2 του κανονισμού (ΕΕ) 2021/2115, το παρόν υποτμήμα περιλαμβάνει περιγραφή των θεμάτων που επηρέασαν ενδεχομένως τις επιδόσεις του στρατηγικού σχεδίου για την ΚΓΠ κατά το προηγούμενο οικονομικό έτος, αιτιολογώντας και, κατά περίπτωση, περιγράφοντας τα μέτρα που ελήφθησαν για την αντιμετώπιση των εν λόγω θεμάτων.
Το παρόν υποτμήμα μπορεί να περιλαμβάνει επεξηγήσεις όσον αφορά τις αποκλίσεις των επιτευχθεισών τιμών των δεικτών αποτελεσμάτων από τα αντίστοιχα ορόσημα, οι οποίες συμπληρώνουν τις πληροφορίες που παρέχονται στο υποτμήμα 2.1.
1.3.
Οριζόντιες πτυχές της εφαρμογής του στρατηγικού σχεδίου για την ΚΓΠ Το παρόν υποτμήμα περιλαμβάνει περιγραφή της προόδου που επιτεύχθηκε όσον αφορά την εφαρμογή του στρατηγικού σχεδίου για την ΚΓΠ κατά το προηγούμενο οικονομικό έτος, προσδιορισμό των θεμάτων που επηρέασαν την εφαρμογή του στρατηγικού σχεδίου για την ΚΓΠ κατά το προηγούμενο οικονομικό έτος και, κατά περίπτωση, μέτρα για την αντιμετώπισή τους, σε σχέση με τη διακυβέρνηση, τα δίκτυα και τις εθνικές νομοθετικές ή μη δράσεις που αφορούν την εφαρμογή και τις επιδόσεις του στρατηγικού σχεδίου για την ΚΓΠ.
Το παρόν υποτμήμα μπορεί να περιλαμβάνει περιγραφή των θεμάτων που επηρέασαν τις επιδόσεις του στρατηγικού σχεδίου για την ΚΓΠ κατά το προηγούμενο οικονομικό έτος και τα οποία δεν μπορούν να αναφερθούν στους ειδικούς ή εγκάρσιους στόχους στο υποτμήμα 1.2.
1.4.
Παρέκκλιση από τα πρότυπα ΚΓΠΚ το 2023 Εάν το κράτος μέλος έκανε χρήση της παρέκκλισης που προβλέπεται στο άρθρο 1 του εκτελεστικού κανονισμού (ΕΕ) 2022/1317, το παρόν υποτμήμα περιλαμβάνει αξιολόγηση των επιπτώσεων της εφαρμογής της εν λόγω παρέκκλισης στην παγκόσμια επισιτιστική ασφάλεια, στη διατήρηση του περιβάλλοντος και στην καταπολέμηση της κλιματικής αλλαγής, σύμφωνα με το άρθρο 2 παράγραφος 5 του εν λόγω εκτελεστικού κανονισμού.
2.
ΠΟΣΟΤΙΚΕΣ ΠΛΗΡΟΦΟΡΙΕΣ, ΠΟΙΟΤΙΚΕΣ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΑΠΟΚΛΙΣΗ ΤΩΝ ΤΙΜΩΝ ΤΩΝ ΔΕΙΚΤΩΝ ΑΠΟΤΕΛΕΣΜΑΤΩΝ ΑΠΟ ΤΑ ΟΡΟΣΗΜΑ ΚΑΙ ΑΙΤΙΟΛΟΓΗΣΗ ΤΗΣ ΥΠΕΡΒΑΣΗΣ ΤΩΝ ΕΠΙΤΕΥΧΘΕΝΤΩΝ ΜΟΝΑΔΙΑΙΩΝ ΠΟΣΩΝ ΣΕ ΣΥΓΚΡΙΣΗ ΜΕ ΤΑ ΠΡΟΒΛΕΠΟΜΕΝΑ ΜΟΝΑΔΙΑΙΑ ΠΟΣΑ
Το παρόν τμήμα περιλαμβάνει τις ποσοτικές πληροφορίες που αναφέρονται στο άρθρο 134 παράγραφοι 4 και 5 του κανονισμού (ΕΕ) 2021/2115.
Περιλαμβάνει επίσης ποιοτικές πληροφορίες όσον αφορά τις αποκλίσεις από τα ορόσημα που αναφέρονται στο άρθρο 134 παράγραφος 7 στοιχείο β) του εν λόγω κανονισμού.
Περιλαμβάνει τις υποχρεωτικές ποιοτικές πληροφορίες που αναφέρονται στο άρθρο 134 παράγραφος 9 του εν λόγω κανονισμού.
Μπορεί να περιλαμβάνει τις προαιρετικές ποιοτικές πληροφορίες που αναφέρονται στο άρθρο 134 παράγραφος 8 του εν λόγω κανονισμού.